Title: RIG-001 Geoteknisk prosjekteringsrapport.pdf
Grunnundersøkelser for prosjektet er rapportert i 5196680-RIG-001, og i 5196680-RIG-001 er tidligere utførte grunnundersøkelser omtalt. Løsmassene består av ca. 2-3 m fyllmasser og tørrskorpeleire over meget bløt til bløt leire. Leiren ser ut til å gå til berg ved mange sonderinger, ellers er det et inntil 2 m tykt lag med antatt morene over berg. Ved en av prøveseriene er det påvist kvikkleire i prøver på 9-12 m dybde mens en prøve på 6 – 7 m dybde ikke viser kvikkleire. De tre øvrige prøveseriene viser ikke kvikkleire, selv om totalsonderingene ikke er så ulike. Påviste bergdybder på tomten varierer mellom 7,1 og 17,4 m. Minste påviste bergdybde er helt i nord, ellers viser alle sonderinger minst 10 m dybde til berg. Terrenget ved og nær bygget er flatt på kote +192,5, men omtrent 100 m mot øst er det en ravinedal. Terrenget mot sydøst faller noe av til ca. kote +189 på nabotomten (99/218), mens stiger mot nordøst og i syd. Grunnvannstanden er målt til ca. kote +189 på tomten, men det forventes å variere